El nostre objectiu a l’hora de crear una estratègia SEO Fortaleny és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Fortaleny també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nAixí doncs, el posicionament web Fortaleny és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Fortaleny, i només es pot assolir entenent i transpirant durant tant de temps els paràmetres, motius i estratègies de posicionament web Fortaleny òptimes i exitoses que Google contempla en el seu posicionament natural, en evolució constant.


Per dignitat | Mingo Pairó - Ripollès Digital\nDimarts, 15 de gener de 2019 a les 12:52h\nÉs evident que l’independentisme estem passant per uns moments delicats, per dir-ho suaument, no tenim gaire res al nostre favor, més aviat tot el contrari. L’estat és més fort del quà alguns ens pensàvem. Sempre dèiem: “No s’atreviran a portar els tancs a la Diagonal” o “Europa no ho deixarà fer”... El cas és que no han portat els tancs però sí les metralletes i les porres, que no deixen de ser armes, i també tota Europa ha pogut veure com les forces de seguretat de l’estat les varen fer servir el dia 1 d’octubre del 2017. O sigui, que van fer servir les armes, tota Europa ho va veure i aquí no ha passat res.\nPerquè hagin guanyat batalles, no vol dir que hagin guanyat la guerra\nI tot això sense l’altra arma que té l’estat, que és l’exèrcit de jutges i tribunals que ens tracten com si fóssim criminals. Ara bé, hem de tenir present i no oblidar que, perquè hagin guanyat batalles, no vol dir que hagin guanyat la guerra Perquè la raó la tenim nosaltres. I no solament una raó, sinó moltes raons per continuar, amb traquil·litat i potser sense tantes presses, amb el nostre camí, que no és altre que el de recuperar els nostres drets i la nostra dignitat com a persones i com a poble.\nMalgrat que haguem comès diversos errors i els que estem fent ara, com és la falta d’unitat dels nostres representants polítics, segur que més tard o més aviat ens en sortirem.\nMai havíem arribat tant lluny. I encara hi ha un altre motiu per continuar lluitant pacíficament, que és per la gent que està empresonada o exiliada per fer el què el poble, després d’unes eleccions, els hi demanava. Per tant, encara que entenc que costa, sobretot per la falta d’unitat dels nostres representants polítics, si us plau, per la nostra pròpia dignitat i col·lectiva, hem de continuar. Cadascú dins les seves pròpies possibilitats, el camí que ens porti a la dignitat individual i de col·lectiu com a poble.


Els restaurants que haguessin entusiasmat Tony Soprano - Restaurants i bars - Time Out Barcelona\nEl nostre homenatge gastronòmic a James Gandolfini\nDes de Time Out Barcelona ens acomiadem de James Gandolfini i del mafiós més entranyable de la història de la televisió amb aquesta selecció dels millors italians de la ciutat. Cannolis, rigatoni i spritz, però també l'omnipresent aigua amb gas: 12 restaurants que haguéssin fet les delícies de Tony Soprano.\nLa idea que tenien quan van aixecar la persiana per primer cop era d’un bar per prendre només l’aperitiu. D’aquesta primera il·lusió, en surt una diversitat d’aperitius i vermuts engrescadora. Si veieu la clientela amb els gots plens d’una beguda taronja, el més segur és que estiguin bevent un spritz, una beguda refrescant i golosa que obre la gana. Hi mesclen Aperol (aperitiu italià), cava, soda, gel i una rodanxa de taronja. El secret de les mesures és cosa seva. Una altra varietat de l’spritz al Jonny és l’americano, en el qual l’Aperol es barreja amb vermut negre i soda. Els que no són fans de les barreges podran gaudir d’una bona llista de vermuts, des del de Reus fins al de la casa.\n'Mandi mandi' és la salutació típica del Friül, d'on són originaris en Miki, el xef, i la Noemí, l'encarregada de la sala, que porten aquest restaurant de gran calidesa i excel·lent acollida, en el qual es pot gaudir del menjar d'aquesta zona privilegiada del nord d'Itàlia. Els friülans són gent que en saben molt, de la bona taula, i que són molt exigents amb la beguda. Una manera pràctica de confirmar-ho és visitant aquest petit local i encertar amb la polenta o qualssevol de les pastes que prepara en Miki. En el camp de la polenta, el plat estrella és el 'frico', un menjar d'origen camperol preparat amb patates i enriquit amb formatge Montàsio i mantega. –M.A\nTenen un mèrit innegable: van obrir l’any 2004 i en un panorama superpoblat per la pizza napolitana s’han sabut fer un nom que ja té ressò de clàssic. Irene Herrera ens explica que no hi ha secret: “Fer les pizzes amb ofici, amb bona farina i mozzarella de vaca de la bona”. Ara bé, aquí guarden una petita revelació: la pizza fregida. Es tracta d’una especialitat de Nàpols que no ha sortit gaire de l’àmbit casolà. Bastant hardcore: es tracta d’una pizza tancada i crua, que es fregeix. Alerta: va farcida de ricotta, pròvola, tomàquet, salami picant i un conglomerat de cansalada viada especiada. Bomba!\nNomés entrar en aquest local es respira aquest ambient tan particular que tenen les trattorias, al país de la bóta el nostre equivalent de fonda de sisos. Un pizzer fa girar i ballar amb la punta dels dits una massa de pizza que després es transformarà en una exquisidesa cruixent i molt particular com és la focaccia. A la carta, l’escrita o la relatada per Nicola Marino, sempre hi ha sorpreses agradables. En la nostra darrera visita ens va sorprendre amb un capuccino de carabassa amb formatge cremós, un entrant tan acollidor com un amic italià. Però la processó va continuar amb un impressionant carpaccio de carxofa amb parmesà i pinyons que va ser el teloner ideal d’un vitello tonnato, una de les especialitats d’aquesta casa.\nSi alguna cosa sap fer Giuliano Lombardo són pizzes: 30 anys regentant un dels grans italians de la ciutat i deu al capdavant del Buongiorno són credencials impecables. L’home és de la Ligúria i la pizza napolitana no el torna boig. Al contrari, aquí ha desenvolupat una pizza fina i cruixent molt assimilable a la romana, amb pocs ingredients però en quantitats generoses. Hi trobarem fins a 21 tipus de pizzes amb tomàquet i sis de blanques, sense tomàquet. I puntualitza que “amb un forn elèctric amb base de pedra i l’ofici no cal el forn de llenya”. Mossego la fresca –tomàquet fresc, alfàbrega i búfala–, la tasto, la compro!\nQuan es travessa per primer cop la pesada porta de fusta del Da Greco, el comensal pot sentir-se com el protagonista d'algun film italià. A mesura que ens endinsem en el local podem reviure escenes de pel·lícules de Visconti o Fellini o sentir-nos participant en alguna de les versions d'El Padrí. Unes taules àmplies, ben disposades entre antiguitats i peces de valor, reben el comensal després de ser acollit i encaminat per un personal femení, agradable i eficient. Distribuït en dues plantes, la superior té un toc menys espectacular.\nEsclar que si algú pot onejar amb tot el dret del món la pizza a Barcelona són ells. Pino Prestanizzi (calabrès) i Patricio Sodano, de Nàpols, van obrir, fa 23 anys, La Briciola. Era un moment en què “només hi havia una pizzeria a la ciutat, i anar sopar a l’italià era signe de distinció”, rememora Pino. El temps aquí s’ha aturat, però per a bé: han mantingut el nivell i ells treballen amb tot el producte, incloent l’aigua, de Nàpols. I la decoració és massa autèntica per a titllar-la de kistch. La pizza Campione –salami picant, ruca, formatge de cabra, xicoira, orenga i parmesà– ens recorda com en són, de bons. Han optat per la pizza fina, cruxient, gens napolitana: “No hi ha res pitjor que una pizza gomosa i poc feta que et repeteixi”, diu Pino.\nEl restaurant Gravin té la gràcia de tenir un esperit de trattoria italiana, però amb un aire fresc i renovat de cuina regional mediterrània. No es limita a oferir una cuina típica i més que coneguda, sinó que progressa cap a una cuina més cosmopolita, moderna, però sense allunyar-se de la tradició i del caràcter casolà que caracteritzen les diferents cuines d’Itàlia. El seu creador, en Giovanni, és de la Pulla; el seu xef, en Cristian, és venecià. Té un servei excel·lent amb cambrers romans i un sommelier professional, en Giuseppe. Es donen les condicions per passar-hi grans moments.\nI un extra...\nPer acabar aquest homenatge al més gran mafiós televisiu, un restaurant 'clandestí', ja que per entrar a l'Speak Easy haureu de passar per la cuina de la cocteleria Dry Martini. Després d’unes ostres Napoleó, res millor que algun dels beuratges de Javier de las Muelas per acomiadar Gandolfini.


Barcelona aprova un pla d'ordenació per 'retornar la Rambla als veïns'\nEl ministre de Justícia espanyol, rebut amb crits i estelades a Reus\tEl ministre de Justícia espanyol, rebut amb crits i estelades a Reus\nJunqueras creu que la rebaixa de nota de Moody's al deute de la Generalitat no té sentit\tJunqueras creu que la rebaixa de nota de Moody's al deute de la Generalitat no té sentit\nEl Memorial Democràtic demana la retirada del monument franquista de Tortosa\tEl Memorial Democràtic demana la retirada del monument franquista de Tortosa\nColau continuarà assumint la responsabilitat de seguretat\tColau continuarà assumint la responsabilitat de seguretat\nUna dona prova d'intimidar Puigdemont donant-li unes manilles i un codi penal\tUna dona prova d'intimidar Puigdemont donant-li unes manilles i un codi penal\nBarcelona aprova un pla d’ordenació per ‘retornar la Rambla als veïns’\nEl plenari també ha donat llum verda als plans d'usos de Gràcia i el Poble Sec\nL’Ajuntament de Barcelona ha aprovat definitivament aquest divendres el Pla Especial d’Ordenació de la Rambla amb els vots a favor de BComú, PSC, CiU, ERC i Ciutadans, mentre que el PP i la CUP ho han rebutjat. L’objectiu del pla és recuperar l’avinguda per als veïns, i per això s’estableixen els criteris que han de seguir les ocupacions existents, la mobilitat, les infraestructures i la urbanització. Es regula el nombre de quioscos i la seva dimensió màxima, i s’estableix que les parades de records i productes d’elaboració artesana queden fora de l’ordenació que proposa el pla. Es mantenen les dues parades de Bicing en els seus emplaçaments actuals. El plenari també ha donat llum verda als plans especials d’establiments de concurrència pública i altres activitats del districte de Gràcia i el del barri del Poble Sec.\nEn el cas del pla d’usos de Gràcia, han votat a favor BComú, PSC, C’s i ERC, mentre que CiU s’ha abstingut. Pel que fa al del Poble Sec, ha tirat endavant amb el suport del govern municipal, CiU i C’s, mentre que la resta de grups ha votat abstenció.


Cites en línia a nova York trobaràs nous amics per l’amor, el matrimoni i les relacions sentimentals, l’amor i el coqueteig. A la nostra pàgina web podeu cercar companys de viatge per a viatges i turisme amb una selecció interessant de països i ciutats, és possible buscar un company en un viatge, que viuen en la seva àrea utilitzant el filtre per sexe, edat i interessos.\nEn l’apartat»Comunicació»trobaràs un fascinant Xat, així com blocs interessants i de la Comunitat\nA la secció»Aplicacions»conté els següents apartats: Jocs, el Turisme (tram cerca companys de viatge), una gran varietat de proves, horòscops i molts més. En l’apartat de»Turisme»descripció dels circuits més coneguts pels viatges i turisme.\nLloc de cites a la ciutat de nova York\nBreu descripció dels temes de la Datació lloc web hem citat més amunt. A més a més, el lloc està en constant publicat materials, o en cas contrari associats amb la Datació.\nA la secció»Publicacions»trobareu interessant i informatiu articles i vídeos\nDe forma gratuïta i sense necessitat de registre, Vostè pot familiaritzar-se amb l’estructura de la web i, després de registrar-se al lloc web, prendre avantatge de totes les característiques i prestacions de la Datació lloc web per a usuaris registrats.Després d’una senzilla inscripció a la pàgina web, Heu de confirmar la teva inscripció fent un clic a l’enllaç del correu electrònic enviat a l’adreça de correu electrònic o via SMS.\nCites en la regió de Leningrad\nSi ja s’han notat els avantatges del nostre lloc de Cites, podeu compartir-lo amb els Teus coneguts, amics, i a les xarxes socials.\nI l’èxit de Cites a nova York\n← Trobada de dones\nXatejar amb Desconeguts Lliure en Línia de Xat de Text →


Convertiran l’edifici abandonat de la Plaça Catalunya en un hotel-apartament de tres estrelles | Ràdio Calella Televisió\nL’antiga pensió Artiola tornarà a tenir usos turístics després que l’edifici hagi estat tancat i abandonat durant molts anys. Una situació que havia generat molt malestar entre els veïns de la Plaça Catalunya, queixosos de la brutícia que s’acumulava a l’interior, de la degradació de l’immoble i de la innació de la propietat. Ara ha canviat de mans i els nous amos estan decidits a fer-hi una important actuació de rehabilitació estructural per convertir-lo en un hotel-apartament de 25 estances de tres estrelles de categoria.\nEl tinent d’Alcaldia de Territori i Obres Públiques, Jordi Sitjà, ha confirmat a Ràdio Calella TV aquesta inversió empresarial a la ciutat. El projecte mantindrà la volumetria actual de planta baixa i quatre alçades, destinades a hotel-apartament de tres estrelles:\nA la planta baixa hi haurà dos locals, un destinat a un restaurant-pizzeria i l’altre un bar esportiu. Dalt, a les quatre plantes, hi haurà un hotel-apartament de tres estrelles: hi haurà 14 estances més grans amb menjador i cuina, i 11 només habitació. En total 25 estances.\nSitjà ha celebrat la notícia d’una inversió que podria rondar el milió 200 mil euros. I ha destacat les millores que comportarà, no només a nivell d’imatge.\nMillora d’imatge externa d’un bloc en un bloc emblemàtic com és la Plaça Catalunya i d’altra banda és positiu que s’aposti per arranjar i donar activitat en aquest sector de l’hostaleria, que siginifica que resulta atractiu per als inversors.\nEl tinent d’Alcaldia de Territori i Obres Públiques ha sumat aquesta inversió en l’àmbit turístic a les que fan cada temporada altres empresaris hotelers locals.\nReconeix que en aquest context quedarà una peça pendent, la de l’Hotel Corona, on també hi havia hagut notícies d’inversions milionàries per ampliar el nombre de places d’allotjament de qualitat.\nA l’Hotel Corona hi ha hagut diverses expectatives reals, gent que ha vingut a informar-se. Penso que és un problema de proporcionalitat, magnitud o cost. Mentrestant, l’empresa propietària actual, Banc de Santander, han entrat llicències per fer-hi uns arranjaments imprescindibles, no per explotar-hi activitats.\nCom a l’edifici de la Plaça Catalunya, el consistori també va actuar en més d’una ocasió a l’Hotel Corona pels problemes de salubritat denunciats pels veïns.\nSegüent Yolanda Gamell, a la llista de Junts per Calella\nAnterior Luz Marina Gutiérrez (Dones pel món): “Les dones busquem ajuda quan ja estem al límit”


Manteniment industrial vinícola a Farrera - Lleida - Manteniment industrial cellers - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL VINÍCOLA A FARRERA\nA Tallers Pacs som experts en manteniment industrial per a cellers i cooperatives a Farrera, la nostra experiència ens permet oferir un servei professional de la màxima qualitat, ja que comptem amb una àmplia experiència en diversos sectors i un equip amb els coneixements necessaris per solucionar els problemes habituals en relació al manteniment industrial per a cellers i cooperatives a Farrera. Som experts en manteniment industrial de maquinària de cellers, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial professional per a cellers i cooperatives al seu abast.\nEL MILLOR MANTENIMENT INDUSTRIAL PARA CELLERS I COOPERATIVES A FARRERA\nA Tallers Pacs som especialistes en manteniment industrial de cellers i cooperatives agrícoles a Farrera, els nostres clients i la nostra experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment de cellers i actualitzem els seus equips per poder gaudir de les noves tecnologies. En Tallers Pacs, difrutarà d'un servei de manteniment industrial vinícola a Farrera a l'altura de les seves necessitats i amb la millor relació qualitat-preu.


EDR : 'Idurar', les muntanyes que uneixen Algèria i Barcelona\nYacine Belahcene ha tret un nou llarga durada sota el nom d'Idurar, muntanyes en amazic\nYacine Belahcene obre les portes al seu univers, una realitat a cavall entre dos móns, relatada a través de deu noves cançons. El músic d'arrels algerianes presenta el nou elapé, 'Idurar' (Balaio Records, 2020), cosit de la mà de Massinissa Aït-Ahmed (baix elèctric i veu), Gabriel Fletcher (guitarra), Jose Luís Garrido (bateria), i de Stéphane Carteaux a la mescla i Yves Roussel al màstering\nA través de muntanyes ("Idurar" en amazic), Belahcene ens fa recòrrer amb ell el camí d'Algèria a Barcelona. Així, el músic canta als seus orígens, però també a la llibertat. El disc s'inicia amb "Mbahar", un tema que plasma el sentiment de pertànyer a dos móns i dues cultures, i alhora sentir que no ets part de cap d'elles, i va recorrent un camí cap a la llibertat amb peces com "Fahto El Biban" o la mateixa "Idurar", que dona nom a l'àlbum.\nEl cant per a la llibertat però, neix i sorgeix de la seva mancança, de les injustícies del món, com la fam, la guerra o el racisme, plasmades a temes com "Ah Lala". "Som el poble, volem existir, deixeu-nos passar, torneu-nos les claus de la llibertat", canta Belahcene a "Fahto El Biban". Entre les peces reivindicatives, n'hi ha dues de ben especials: "Mazal Machyin", en honor a "Hirak", el moviment algerià contra la corrupció, i "Rimitti (Saâdia)", cançó que homenatja a la cantant algeriana de raï Cheikha Rimitti i que forma part de la banda sonora de la pel·lícula de Fermín Muguruza, Black Is Beltza. Però entre la reivindicació, Belahcene troba lloc també per a l'amor ("Sahrana Maac"), o una carta a la seva germana ("RYM"), relatant el seu viatge de Barcelona a Alger.\nTot plegat, cantat en català, amazic i àrab algerià i amb sonoritats enèrgiques, rítmiques i ballables que respiren aires d'Alger, Marsella i Barcelona, ciutats que queden unides per la música, com les uneix el Mediterrani. Però que s'expandeixen més enllà del folk i la música tradicional autòctona, incorporant deixos de l'electrònica.


Vals per ajudar els restaurants\nDiumenge, 24 de gener de 2021 | 07:50\nCiutadans caminant pel carrer de Sa Lluna.\nL’Ajuntament de Sóller llançarà en els propers dies uns bons denominats “Restauracomerç” que tendran com a finalitat potenciar el sector de bars, cafeteries i restaurants del municipi a través del petit comerç. La regidoria de Promoció Econòmica, preveu treure 700 bons de 10 euros cada un, que suposaran una “inversió directa” de 7.000 euros a les botigues.\nEl regidor Sebastià Aguiló (Cs), ha explicat que aquesta iniciativa “pretén ser una injecció directa a Sóller perquè fomentarà les compres al petit comerç i al sector de la restauració”.\nEls vals tendran un valor de 10 euros. Les botigues els distribuïran entre els seus clients en funció les compres que realitzin (cada establiment ho decidirà). Els bons seran canviables a bars, cafeteries i restaurants de Sóller per fer consumicions amb el valor recollit amb el val de regal.\nAguiló estudia realitzar una promoció a la inversa. És a dir, crear uns altres bons a distribuir al sector de la restauració perquè els beneficiaris puguin realitzar compres a les botigues del municipi. Aquesta opció, no obstant, es troba en fase d’estudi tècnic, ha explicat el regidor.\nEl “Restauracomerç” començaran a circular a partir dels propers dies tan aviat el departament d’Aguiló hagi conclós el procés administratiu que permeti articular legalment l’entrega dels bons regal.\nAguiló ha defensat aquest producte promocional “com una eina que pretén dinamitzar el comerç local”, ja que creu que “a més de cafeteries i restaurants, també es potencia el consum a les botigues de Sóller ja que els clients rebran un regal amb les seves compres”. La activació serà “imminent” tan aviat obtengui el vist-i-plau dels serveis administratius municipals i de la tresoreria municipal perquè tengui “cobertura legal i econòmica”.\nLa iniciativa s’emmarca en els plans de dinamització que promou la regidoria de Promoció Econòmica, ja que el titular d’aquest departament considera que “serà una injecció directa per als sectors implicats”.


La mort i la primavera | Cultura | EL PAÍS Catalunya\nPensàvem, donàvem per fet, que els nostres grans marxarien espantats però tranquils, perquè han viscut una guerra i nosaltres no\nAquests dies tot està infectat de mort. La imatge d’un hospital de campanya amb els llits estratègicament separats per respectar el que tots ja coneixem com a distància social ens recorda que hi ha formes de morir que encara no coneixíem. Pensàvem que allò natural era acompanyar l’ésser estimat, sostenint-li la mà, els ditets esquelètics; anar després a comprar flors i a menjar plegats, a recordar els moments estel·lars del mort. Que si com se sorprenia l’àvia quan era el seu aniversari, mostrant-se fins i tot ofesa: “¿Otro más? Pues otro más”.\nPensàvem, donàvem per fet, que els nostres grans marxarien espantats però tranquils, perquè han viscut una guerra i nosaltres no, i porten tota una vida delectant-se en això mateix. La meva àvia manava callar a tothom i ens apuntava amb el bastó quan començava a explicar. Pensàvem que el final seria més o menys confortable. Perquè encara que tothom fantasia amb una mort tràgica, ningú no la desitja mai en realitat. Fins i tot una mort per avorriment sembla el millor pla, arribada certa edat. La meva solia dir que ja no comprenia res i, com que no comprenia res, li valia més la pena no veure.\nNo imaginàvem que la primavera podia ser aquesta cosa impredictible “perquè la primavera és trista i és a la primavera que tot el món està malalt i les plantes i les flors són una malura de la terra”. Rellegia en forma de fàbula distòpica —o potser és que ara tot es rellegeix així— La mort i la primavera, obra inacabada de Mercè Rodoreda, publicada el 1968 i escrita durant l’exili. Pensava en aquest poblet sense nom, situat entre la muntanya de Maraldina i un riu, on els habitants malaltissos i espantats segueixen rituals estrictes basats en la por i l’obediència. No hi ha llibres ni col·legis, i els nens estan confinats als armaris mentre els adults han d’assistir a les seves cerimònies. El poble viu amenaçat pels caramens, uns éssers que mai no ha vist ningú, i pel riu, que en qualsevol moment pot arrasar-ho tot, incloses les cases.\nAl Bosc dels Morts es dona sepultura als morts i se’ls emplena el cos de pesat ciment perquè les ànimes no s’escapin. “Perquè la mort sempre és lletja amb aquests cucs que ja s’esperen”. Per això l’únic alleujament és com en sortim, d’aquesta, com ens abracem quan arriba la mort. Per això els ritus o els costums que acompanyen la por menys original de totes (que és la por a desaparèixer) són una cosa tan sagrada. La mort ja és solitària, per això ningú vol morir sol en unes emergències atapeïdes, en una residència d’ancians confinada, en un hospital de campanya, en un passadís de lliteres sense oxigen suficient. Als vells els és igual, perquè diran que ja ho han vist tot: l’àvia es miraria aquest embolic fantàstic i sòrdid, com el conte de la Rodoreda, i diria: “A mi no em mireu, que a mi això no m’afecta i jo encara no soc vella”.


Les principals actuacions portades a terme o amb participació del personal de l'arxiu en l'àmbit de la gestió de la documentació i les activitats de difusió:\nDisseny d'un quadre de classificació funcional per a la Llar d'Infants.\nProjectes de la digitalització: plans d'ocupació en digitalització, bibliohemerografia d'àmbit local i fons de la Parròquia de Sant Feliu dipositada a l'Arxiu Històric Arxidiocessà de Tarragona.\nPublicació dels llibres de Neus Baena sobre la història de les dones de Constantí al segle XX i d'"Espigolant", les memòries inèdites de Mn. Ramon Bergadà.\nActuacions de turisme cultural (caminada popular, edició d'una guia turística i punts de llibre, celebració de les Jornades sobre el paisatge de Constantí).\nExposicions de la Tardor Fotogràfica: "Constantí en 3D" i "La lluita dels pagesos de Constantí".\nDescarregar la Memòria anual del 2010 (PDF, 352 Kb).\nRepàs per les principals actuacions relacionades amb la gestió de la documentació i la recuperació de la memòria històrica que ha portat a terme o en les quals ha participat l'arxiu durant el 2009:\nNormalització de la documentació administrativa a l'oficina de la Policia.\nProjectes de la digitalització: bibliohemerografia d'àmbit local i fons documental de la Parròquia de Sant Feliu dipositada a l'Arxiu Històric Arxidiocessà de Tarragona.\nExposicions de la Tardor Fotogràfica: "La ruta de l'aigua en 3D" i "Valentí Canadell. Fotògraf".\nDescarregar la Memòria anual del 2009 (PDF, 219 Kb).\nRepàs per les principals actuacions relacionades amb la gestió de la documentació i la recuperació de la memòria històrica que ha portat a terme o en les quals ha participat l'arxiu durant el 2008:\nInstruments de descripció: catàleg de la documentació de l'oficina municipal de la Secretaria i del fons del Dr. Aleu.\nAprovació del Reglament de l'Arxiu Municipal.\nAparició del butlletí "Documents de l'arxiu".\nRenovació del web de l'arxiu.\nDescarregar la Memòria anual del 2008 (PDF, 1,3 Mb).\nRecull totes les activitats, tasques i projectes que ha portat a terme o en les quals ha participat els personal de l'arxiu.\nLa memòria s'articula al voltant de tres grans eixos: la gestió de les infraestructures, la implantació d'un Sistema de Gestió Documental i les diverses activitats de difusió del patrimoni documental de Constantí.\nEn el primer àmbit, l'Ajuntament ha destinat una important partida econòmica a la millora dels dipòsits de la documentació administrativa amb la col·locació d'unes modernes prestatgeries mòbils compactes, el que suposarà un notable increment de la superfice útil d'instal·lació.\nUna altra millora evident ha vingut de la mà de l'ingrés de nous fons documentals:\nc) Un exemplar original del llibre de Mn. Sabater: “Historia de la Vila de Constantí” de l'any 1888.\nEl 2007 ha estat també l'any d'inici de la implantació d'un Sistema de Gestió Documental, el que suposarà la racionalització del procés de creació i circulació dels documents, de manera global, des de l'inici del tràmit, a les oficines, fins a la conservació última de l'expedient a l'Arxiu Històric. Aquest Sistema suposa una modernització en el funcionament de la gestió administrativa i obre les portes a la futura implantació d'una Oficina d'Atenció al Ciutadà.\nFinalment, en l'apartat de difusió, destaca la posada en marxa d'una col·lecció de llibres monogràfics sobre la Història de Constantí -de la qual ja es va presentar el primer volum dedicat a la II República- i el projecte de digitalització de documents antics que ha distingit enguany l'Arxiu Municipal com un dels pioners a Catalunya en aquesta matèria.\nDescarregar la Memòria anual del 2007 (PDF).\n67 pàg. 29,5 x 21 cm.


Homenatge pòstum a Dídac Rey, Cap Operatiu de l'ADF de l'Alt Maresme - Calella Comunicació\nHomenatge pòstum a Dídac Rey, Cap Operatiu de l’ADF de l’Alt Maresme\nredaccio\t2021-05-30T12:19:36+01:00\t30/05/2021|\n#endirecteCalellaCOM Els voluntaris de l’ADF de l’Alt Maresme, així com d’altres agrupacions del Maresme i del Vallès, han celebrat un homenatge pòstum al seu antic Cap Operatiu, Dídac Rey, qui va morir sobtadament al mes d’abril de l’any passat. Rey era molt estimat entre els seus companys pel seu esperit de voluntariat i lideratge.\nEn el seu honor han plantat una alzina a la part alta del Parc Dalmau, al costat del dipòsit d’aigua. També s’hi ha col•locat una placa commemorativa per la seva tasca de protecció de la natura i de prevenció d’incendis forestals.\nHi han assistit també representants dels Mossos d’Esquadra, Bombers, Agents Rurals i policies locals del Maresme, els alcaldes i regidors dels municipis de Santa Susanna, Pineda i Calella i la diputada pinedenca, Mònica Palacin (ERC). La família de Dídac Rey ha estat present a l’homenatge\nL’ADF s’ha hagut de reorganitzar i la feina de Dídac Rey s’ha subdividit en dos caps. Per una banda el coordinador d’operacions, Ramon Noguera, i el coordinador d’intervencions, Daniel Sánchez.


desembre 2015 - el nan casteller\nMonthly Archives: des. 2015\nLes nostres galetes són ja una tradició. Any rere any us proposem de fer aquesta recepta ben senzilla i saborosa, perfecta per compartir-la amb els més petits aquests dies de festa.\nI què necessitarem per fer les galetes? Preneu nota!\nFondant blanc i fondant negre\nMans netes? Ingredients a punt? Som-hi!\nEn un bol manualment o amb l’ajuda d’una màquina, batrem la mantega i el sucre.\nHi afegirem l’ou batut i hi anirem afegint la farina poc a poc, barrejant-ho bé tot.\nUna vegada estigui la massa ben barrejada, farem una bola amb la massa, l’embolicarem amb paper film i el deixarem refredar a la nevera (1 hora).\nPassada aquesta estona, estendrem la massa i tallarem les galetes fent servir un Nan Casteller de motllo (mireu la foto)\nFarem coure les galetes al forn uns 8-12 minuts a 180º. Anem-les vigilant perquè depenent de cada forn, pot ser que es facin més ràpidament o que pel contrari, necessitin una estoneta més.\nUn cop estiguin fetes les galetes, les deixarem refredar i passarem mentrestant a fer la decoració amb el fondant.\nFarem els pantalons amb fondant blanc prenent les mides d’un Nan Casteller, i amb el fondant negre, la faixa.\nAmb les galetes ben fredes, mullarem una mica d’aigua un pinzell i anirem enganxant el fondant sobre les galetes.\nEt voilà! Ja tenim les galetes del nan a punt per ser menjades!\nÉs sabut per tothom que el joc és un dels elements més importants en el desenvolupament dels infants. Tot jugant els nens aprenen, desenvolupen les seves capacitats, milloren la seva motricitat, la capacitat espaial, desenvolupen la imaginació i creativitat, estimulen i aguditzen els sentits, etc. Però a través del joc, també els nens també es formen i adquireixen els valors i els comportaments socials i culturals de la comunitat on viuen. Aquest és un element del joc que no podem oblidar.\nMalhauradament avui dia moltes de les joguines que avui dia trobem al mercat, continuen apostant per marcar molt notòriament la diferència de genere, permetent i perpetuant estereotips sobre els rols que han de tenir els sexes. Des del Nan Casteller pensem que no hem de condicionar els infants a jugar en uns determinats jocs pel fet d’haver nascut nen o nena.\nÉs per aquest motiu que les nostres joguines i tota la comunicació, promocions i campanyes que creem al seu voltant, estan dissenyades tenint molt en compte la igualtat de gènere i la no discriminació. Les nostres joguines doncs no són sexistes i fomenten el respecte cap a les diferències però des de la igualtat.\nTal com s’expressa des de l’Institut Català de les dones en la seva darrera campanya de sensibilització per trencar estereotips en el jocs i les joguines #trenquemestereotips:\n“Jugant, tots hem de poder desenvolupar la tendresa, la valentia, la sensibilitat, la iniciativa o la fortalesa.”\nNOU PACK EL NAN CASTELLER + #FOODIEKIDS\nFa temps que seguim i admirem la tasca que duu a terme Mamma Proof descobrint-nos llocs de la ciutat i experiències per compartir en família. Per això, quan vam conèixer la iniciativa #Foodiekids Revolution no vam poder estar-hi més d’acord.\nI en què consisteix #Foodiekids i el seu Manifest? Doncs en poques paraules, #Foodiekids vol revolucionar el menú infantil.\nEs vol despertar l’interès dels nens pels productes de temporada, de proximitiat i/o ecològics. Descobrir formes de cuinar que mantinguin les propietats nutritives. Disfrutar de la diversitat de sabors i textures dels aliments. La idea va més enllà del menjar. Es tracta d’involucrar i connectar les persones a través d’un llenguatge comú: el menjar.\n#Foodiekids és un moviment que pretèn implicar a diversos sectors de la societat amb l’objectiu global d’aficionar els nens al bon menjar.\nImpossible no donar el nostre suport a aquesta iniciativa, no? Des del Nan Casteller pensem que una bona alimentació és fonamental pel bon desenvolupament dels nens. Si a més, aquesta és de qualitat, de proximitat i de temporada, ja és fantàstic.\nÉs per això que avui estem molt contents d’iniciar una nova col·laboració del Nan Casteller amb Mamma Proof presentant-vos aquest pack d’edició limitada:\nJoc Nan Casteller 40 peces + Guia Foodiekids de Mammaproof per 37,95€!\nI què ofereix la guia #RUTAMMMP #FOODIEKIDS BARCELONA? Ofereix una selecció recomanada per mares de més de 40 llocs per difrutar d’un bon menjar amb els teus fills i conté:\nLlibre de butxaca amb tapa tova i tancament moleskine\nMapa de Barcelona encartat\nPassaport Gourmet: Descomptes i rebals en restaurants, tallers i botigues\nGuía solidaria: 1€ de cada 10 per al programa de Beques menjador de la ONG Educo.\nPasseu per la nostra botiga on-line i adquiriu ja el vostre pack! Feu via, que s’acaben!\nQuin nom més estrany per un post no?\nBODW són les sigles de Business of Design Week que aquesta setmana s’està celebrant a Hong Kong i on Barcelona n’és la ciutat convidada per primera vegada. La ciutat es presenta amb el projecte “Barcelona Inspires Design”, on l’Ajuntament de Barcelona amb el suport de l’Institut Ramon Llull, del Barcelona Centre de Disseny, del Foment de les Arts i el Disseny (FAD) i ACCIO. Aquesta unió fa possible un programa d’activitats multidisciplinàries, entre les quals destaquen l’exposició “Independent Design”, formada per objectes de petit format; el visionat d’una pel·lícula, i seminaris.\nI què hi fa el Nan Casteller enmig de tot això? Doncs ser un dels dissenys seleccionats per representar Barcelona a la BODW de Hong Kong. En aquest video del el FAD, s’hi recullen tots els dissenys que representen Barcelona. A veure si hi detecteu el Nan! 🙂\nI des de fa un parell de dies que el Nan ha aterrat a Hong Kong! És una ciutat espectacular, plena de contrastos que ens ha acollit molt càlidament. Ens sentim molt orgullosos de poder presentar el nostre projecte a Hong Kong ara que fa tres anys que vam iniciar amb empenta, il·lusió i energia. Poder representar Barcelona és tota una oportunitat per nosaltres. I veure el Nan tant lluny de casa, envoltat de grans dissenys fets per persones que admirem tant, és un autèntic honor. Moltes gràcies!


Vivències del confinament (I) – Castellers de Cerdanyola\nPublicat a 9 de juny de 2020 9 de juny de 2020 per CRISTIAN\nVivències del confinament (I)\nAmb l’arribada de la pandèmia hem vist les nostres vides alterades. Durant les properes setmanes, companys castellers us explicaran les seves vivències i reflexions. Avui és el J.Rodriguez, vicepresident de la colla, qui ens explica la seva experiència:\n“Al laboratori d’anàlisis clíniques, on desenvolupo la meva tasca professional, des del principi hem viscut amb intensitat aquesta situació. S’han aplicat protocols estrictes d’actuació i s’han dedicat pràcticament la totalitat dels recursos a combatre la covid-19.\nCom a casteller i sanitari, he vist el vulnerables que podem ser i com una cosa invisible als nostres ulls pot canviar la nostra manera de viure, encara que sigui temporalment. Sembla que avancem, però no podem baixar la guàrdia, encara queda camí per recórrer abans de tornar a la normalitat i sobretot abans de veure castells a les places dels pobles. Tot casteller somia tornar als assajos, però com aplicar les mesures de protecció i distanciament a la nostra activitat?\nAl meu entendre, només hauríem de tornar a l’activitat castellera quan sigui segur. Tornarem a sentir l’emoció dels castells, però mentrestant, siguem prudents.”\nJordi Rodríguez i L.G\nEntrada prèviaAnterior JA ESTÀ AQUÍ, LA NOSTRA REVISTA!\nEntrada següentSegüent Vivències del confinament (II)


I 2. La lectura juvenil és una passarel·la... -\nInici » Bloc » I 2. La lectura juvenil és una passarel·la…\nAquest post continua La lectura juvenil és una passarel·la per a l’educació literària?\nMai no vaig pensar aquest blog com un lloc de debat. Com consta en la descripció és un «Blog temàtic sobre narratives paraliteràrias i audiovisuals, dirigides majoritàriament a adolescents, i sobre pràctiques de promoció de la lectura, principalment, en la Web 2.0», que atén sis tipus de categories. I la finalitat és compartir i comunicar.\nLa raó de descartar el debat és simple, una és el temps, l’altra el gènere. El meu treball és el d’analista del discurs: analitze documents utilitzant un marc metodològic compartit, n’obtinc dades i les expose. El canal per exposar els resultats són articles o llibres. Són els canals en els quals la meva professió específica que he de publicar. De fet, les revistes o editorials on hem de publicar estan classificades i delimitades. Quan el temps ho permet, trie un tema i el desenvolupe; de fet, m’agrada escriure llibres divulgatius on puc alliberar-me de la cuirassa dels treballs acadèmics.\nPerò era conscient que el temps per a aquests llibres era escàs; paral·lelament, observava l’ús que feien de la web i dels blogs professors com Henry Jenkins i m’hi va agradar l’alternativa. Aquesta és la idea de l’espai: compartir lectures, treballs i recerques.\nEl passat 15 de setembre vaig publicar el post titulat La lectura juvenil és una passarel·la per a l’educació literària? i la versió en castellà que va motivar múltiples comentaris tant aquí com a les xarxes socials.\nContinuar el debat aquí em resulta difícil, perquè el que podria contestar apareix en les publicacions. Allí l’espai em permet desenvolupar el tema de manera àmplia i quan ho faig aquí puc sentir que el tema queda reduït o que l’explique pitjor de com ho vaig fer allí.\nAmb tot, sí que m’agradaria precisar algunes qüestions:\n1. El post no parla de literatura infantil i juvenil. Es refereix a la lectura juvenil, específicament als relats que analitze des del 2000 i que vaig caracteritzar per primera vegada en «Mecanismos de adicción en la literatura juvenil» i per última (de moment) en «Las nuevas lecturas deslocalizadas de la escuela». La caracterització d’aquests relats es genera de l’anàlisi de, fins avui, els 267 relats més venuts i dirigits als joves (l’anàlisi s’amplia amb els de més venda dirigits als adults i els relats audiovisuals que use com a mostra de contrast).\n2. El terme «paraliteratura» no és valoratiu sinó merament descriptiu. En realitat, no s’hi parla de relat paraliterari sinó de relat amb característiques paraliteràries. El naixement del terme, el desenvolupament i les escoles que l’usen està descrit en els treballs anteriors.\n3. El post parla de l’educació literària en un context determinat: les classes de literatura que caben en els 10 mesos que dura el curs escolar i en les quals cal treballar lectura, escriptura, coneixements metalingüístics… I on l’educació literària té assignat un treball delimitat pel currículum…\nEls comentaris del post anterior comparteixen com portar aquest treball a l’aula, com s’hi pot treballar i com el context concret de cada centre educatiu n’exigeix estratègies diverses. A més, cada comentari s’acompanya de propostes concretes que ja s’hi han realitzat. El lector pot consultar els enllaços dels professionals que n’han deixat l’opinió i veurà el gran treball que realitzen cada dia.\nEls espais d’aquests docents són una forma de crear el context de treball (no d’opinió) que ens ajuda a construir un marc teòric i pràctic per treballar els textos de la tradició literària, els clàssics, els textos fundacionals de la nostra cultura…\nCrec que el treball conjunt ens ajuda a construir aquest marc: des de la universitat (l’àrea de la Filologia de manera complementària amb la de Didàctica de la Literatura), des de les aules amb el bon treball del docent que reflexiona, comparteix, prova i avalua…\nGràcies a Mireia Manresa, eduideas, moilloia, Maite Monar, Toni Solano, Luís Arizeta, Teresa Andrueto, Llum Santa María, Jesús Díaz Armes, Harry Potter, Evaristo Romaguera, pels vostres comentaris perquè darrere de cada comentari hi ha més que paraules: hi ha propostes, reflexions i sobretot molt de treball.\n0 Comentaris LecturaJuvenil


Joventut adapta la programació de tardor als períodes lectius – Blog Ajuntament de Xàtiva\nS’ofereixen cursos de valencià per als nivells mitjà i superior, menjador escolar, educador per a col·lectius amb necessitats diverses i manipulador d’aliments\nXàtiva, 8 de setembre de 2017.- La Regidoria de Joventut i el Consell de la Joventut enceten una nova programació juvenil per a la tardor del 2017. Aquesta programació té un nou format i passa a organitzar-se bimensualment (setembre-octubre) per poder oferir una millor i variada oferta d’activitats, cursos i tallers més accessible als joves i als seus períodes lectius.\nD’aquesta nova programació, cal destacar els cursos intensius del nivell mitjà i superior de valencià per a les proves de la Junta Qualificadora de Coneixements de Valencià i els cursos de menjador escolar, educació a col·lectius amb necessitats educatives diverses i manipulador d’aliments, cursos homologats i impartits per l’escola d’animació Abast.\nCom a novetats d’aquesta programació, s’ha volgut oferir el curs de monitor d’activitats en el temps Lliure (MAT) de 310 h, que es realitzarà divendres de vesprada i dissabtes tot el dia per un preu de 115 €. També anunciar que els tallers gratuïts dels dissabtes de matí (tatuatges de henna, cuina, reciclatge de roba, etc.) queden oberts per a totes i tots els joves que vulguen gaudir del seu temps lliure. L’espai del hall de la Casa de la Joventut albergarà dues exposicions: “Minimalisme en la Natura” i “Mostra del concurs de fotos del somriure”\nCom a projecte innovador, es torna als centres educatius per reprendre el programa de corresponsals educatius juvenils que es va iniciar al mes de març, que contempla una mena de reclutament de joves estudiants que volen participar d’una manera activa en les activitats de la Casa de la Joventut. Es faran reunions informatives i una eixida de cap de setmana per a fer la formació d’aquests joves voluntaris.\nEs mantenen tant els concursos com totes les programacions anteriors. En aquesta ocasió, cal destacar, el concurs Jove Fotografia del Dia Mundial del Somriure i el concurs de cal·ligrames. També esmentar els tallers d’anglès que ofereix l’IVAJ i les rutes senderistes de la Mancomunitat de la Costera-Canal de Navarrés.\nEl Centre d’informació Juvenil continua expedint, de manera immediata, tota l’oferta de carnets, carnet jove, alberguista en totes les modalitats, estudiant/teacher, etc.\nEls serveis de Joventut ultimen l’oferta completa de viatges joves que es presentarà a finals de mes mitjançant les xarxes socials. Es tracta d’una oferta variada de viatges des d’octubre fins a juny. Totes les activitats estan adreçades prioritàriament als joves de 12 fins a 30 anys.\nPer a més informació de dilluns a dissabtes de 10.00 h a 13.00 h i 17 a 20 h al Centre d’Informació Juvenil ubicat a la Casa de la Joventut de Xàtiva, C/ Montcada, 14 o a les xarxes socials d’InfoJove Xàtiva\nNotícia següent Medi Ambient prepara la Cova Negra per a les pluges de la tardor\nNotícia anterior L’Ajuntament licita les obres de l’Espai Social Juvenil d’Abú Masaifa


Pestanyes amb pàgines diferents - Pestanyes amb pàgines - Submenús amb pestanyes - Funcionalitats - Manual - Universitat de les Illes Balears\n» Manual CMS » Funcionalitats » Submenús amb pestanyes » Pestanyes amb pàgines\nSeccions: Pestanyes amb pàgines diferents\nPestanyes amb pàgines diferents\nAmb aquesta opció s'aconsegueix mostrar un menu de pestanyes a on els continguts de les mateixes tenguin components diferents que els UIB_Pagina, com per exemple, acordions, menu subapartats, galeria fotogràfica, formulari de contacte, formulari processat, entre d'altres.\nSi es vol que les pestanyes vagin a pàgines diferents les passes a fer són:\nCrear les pàgines que s'han mostrar a cada una de les pestanyes que surten al menú\nCrear el contingut del tipus UIB_Menu_Pestanyes\nAfegir el component PC_Pestanyes a les pàgines on han d'aparèixer (en principi a cada una de les pàgines a on aniràn les pestanyes)\nCrear el contingut tipus UIB_Menu_Pestanyes\nAmb l'eina de continguts s'haurà de crear un contingut del tipus UIB_Menu_pestanyes. Aquest tipus de contingut té els següents camps:\nContinguts: conté les relacions a cada un dels continguts que sortirà a cada pestanya\nPagines: conté les relacions a les pàgines sortiran a cada pestanya.\nTítol de l'arrel: és una propietat que serveix per posar el nom de la primera pestanya. En el cas de que sigui el node arrel, si no es posa res i les pestanyes van a pàgines diferents, l'etiqueta tendrà el nom del lloc web.\nSe'n pot veure un exemple a la següent imatge:\nAfegir el component PC_Pestanyes a cada pàgina destí de la pestanya\nA diferència de les pestanyes amb continguts, hi haurà d'haver una pàgina per a cada pestanya, que s'hauran creades abans de crear el contingut UIB_Menu_pestanyes per poder fer les relacions corresponents.\nAra només quedarà posar el component PC_Pestanyes a cada una de les pàgines i s'haurà d'indicar el mateix contingut tipus UIB_Menu_Pestanyes que conté les relacions les pàgines de les diferents pestanyes. La resta de continguts de la pàgina poden ser diferents components.\nAvís: Possiblement el PC_Pestanyes quedi a la part inferior, per tant, s'haurà de moure aquest component a la part superior de la pàgina amb l'opció "Mou comp. a dalt", del menú que surt amb el botó dret del ratolí.


Enric Bañeres, culte i elegant – Foixblog\nEnric Bañeres, un dels grans periodistes esportius. Feia literatura de qualitat.\nEnric Bañeres va dignificar la professió periodística. Sabia escriure, havia llegit molt i el futbol li permeté viatjar per tot el món. Les seves cròniques i columnes esportives eren un exercici literari, molt propi de la premsa de qualitat anglesa on abundaven les millors plomes per parlar de partits de futbol.\nBañeres entrà a La Vanguardia quan jo era director adjunt, crec que fou l’any 1992, quan es va guanyà la primera Copa de Europa a Wembley y la ciutat de Barcelona vivia l’apoteosi dels Jocs Olímpics. Alfons Soteras, provinent de la secció d’Esports, insistia molt en el seu fitxatge. El que més va promoure l’entrada de Bañeres al diari fou Joaquim Ibarz, corresponsal a Mèxic, amb qui havien compartit moltes expedicions futbolístiques en etapes anteriors. No ens equivocarem, deia Quim Ibarz.\nCertament, Bañeres era un periodista llegit que tenia un domini extraordinari de la paraula. Les seves cròniques haguessin pogut anar sovint a les pàgines d’opinió. Tenia una qualitat molt preuada en l’ofici de periodista esportiu. Mantenia les seves opinions i raonaments al marge del corrent majoritari. A vegades, aquesta posició li costava que el situessin en un dels bàndols històrics del barcelonisme. Ell cregué en el projecte del president Núñez i el defensà fins al final, també en aquells moments en els que la salvació del món semblava que només vindria si Núñez plegava de president del Barça.\nEra resultadista, al marge de la qualitat del joc. Proveníem d’una època en la que els títols queien en compta gotes i qualsevol victòria era celebrada. Era respectuós amb qui no pensava com ell i poques vegades aixecava la veu. Raonava des de la continguda passió del cronista esportiu.\nNo entrava gaire als despatxos. Sovint parlàvem de futbol però sobre tot de política, de història i de les vivències lleidatanes. Ell i jo érem de la mateixa quinta, ella era d’un poble de regadiu i jo de secà. Tantes coses en comú.\nBañeres penjà la tovallola del periodisme esportiu perquè no va resistir la vulgaritat, l’anonimat, els insults, la barroeries, la ignorància. I ho va fer amb elegància, sense fer massa soroll, dient simplement que el seu temps havia passat. L’Enric no podia ni volia combatre amb els que s’amagaven en l’anonimat. Un dels primers blocs esportius que signà tingué un èxit clamorós. El tancà quan es va donar compte que no es podia enraonar amb els seus lectors sinó només cridar.\nEscric aquestes reflexions des de Canadà on al migdia m’ha arribat la notícia del seu traspàs. Enric, tu tenies moltes coses a dir però per la teva coherència intel·lectual vas preferir callar. És una actitud tan respectable com admirable. Has guanyat la última batalla des del silenci.\nUn pacto de Estado es posible →\n2 comentarios por “Enric Bañeres, culte i elegant”\n03/08/2017 a las 21:10\nTotalment d’acord amb vostè Sr. Foix. Periodisme d’una altra època, coherent i sense estridències.\n03/08/2017 a las 17:08\nSr.Foix: una gran pérdida, descanse en paz !!!


La Crida per Ripollet reuneix prop de 60 persones en la seva primera assemblea ·\nLa Crida per Ripollet reuneix prop de 60 persones en la seva primera assemblea\nAnna Puertas 6 Novembre 2014 2 min read\nHi van participar prop de 60 persones // AP\nDimecres passat, 29 d’octubre, es va celebrar al Centre Cultural la primera assemblea de la Crida per Ripollet, promoguda pel COP-CpR, però que busca ser “una candidatura rupturista” impulsada per la mateixa gent del poble.\nJosé Maria Osuna, regidor del COP-CpR, va destacar que “hi ha un esgotament del govern i del model de municipi” i, per tant, “una necessitat urgent de canvi”. “Ara tenim la possibilitat real de canviar les coses, amb un espai de regeneració política amb un model assembleari, obert, transparent i participatiu”, va afegir Osuna. El repte de la Crida per Ripollet serà “construir un nou model de municipi que respongui als interessos de la ciutadania i no de les grans empreses” i “portar aquesta proposta a les eleccions municipals en forma de candidatura popular i rupturista”, va afirmar Osuna.\nA l’assemblea, que va acollir la participació d’una seixantena de persones, es van proposar alguns eixos bàsics que han de guiar la Crida per Ripollet, “propostes que no han d’estar obligatòriament al programa”. Algunes de les propostes que es van proposar van ser la participació i la transparència sobre els comptes públics, el dret a l’habitatge, l’accés a la sanitat pública i un transport públic decent.\nDesprés de recollir les inquietuds dels participants, es va organitzar una comissió amb diferents voluntaris que es van comprometre a donar continuïtat a les assemblees, amb l’organització d’una segona trobada on s’haurà de debatre i escollir l’organització i l’estructura de la Crida per Ripollet.\n“És molt important la implicació dels participants al projecte i s’ha d’estendre el debat als barris”, va destacar Osuna.\nPrevious: El COP-CpR convida a Quim Arrufat per parlar sobre independència i sobirania\nNext: Juan Parralejo repetirà com alcaldable del PSC a les municipals de maig de 2015


El Memorial Joan Gomis premia un reportatge sobre lideratges de dones arreu del món | Catalunya Religió\nEl Memorial Joan Gomis premia un reportatge sobre lideratges de dones arreu del món\n(Justícia i Pau) El jurat del Premi de Periodisme solidari Memorial Joan Gomis premia dos reportatges multimèdia sobre tres continents diferents i reconeix la trajectòria periodística del fotodocumentalista Sergi Cámara.\nEl Memorial Joan Gomis arriba a la seva XIV edició, com sempre reconeixent obres i trajectòries que posen en valor la lluita contra les desigualtats, la pobresa i l’exclusió social, i que promouen la justícia, la pau i els drets humans. Aquest memorial va néixer per mantenir viva la memòria d’en Joan Gomis i el seu compromís solidari, amb llarga trajectòria com a dirigent i promotor d’iniciatives cíviques i associacions. El Memorial Joan Gomis s’adapta als nous temps, i premia les noves formes de narrar històries a través de continguts multimèdia. Alhora, tampoc s’oblida del feminisme: la dona no és només víctima sinó també agent de canvi. Així doncs, en la categoria d'obres periodístiques, el Memorial ha premiat ex aequo dos reportatges multimèdia.\nEl primer reportatge premiat és “#Sexsymbols”, projecte de les periodistes Gemma Parellada, Maria Olivella-Quintana i Majo Siscar. El reportatge se centra en dones de diferents comunitats de Bolívia, la República Democràtica del Congo i Indonèsia que s’enfronten als seus propis reptes i lluiten, de manera individual o col·lectiva, per defensar els seus drets en contextos de discriminació. El segon reportatge premiat en la categoria d'obres periodístiques és “Congo: la guerra sin fin”, del periodista Santiago Barnuevo i la fotògrafa Marta Soszynska, on es narra la vida a la República Democràtica del Congo, amb històries de superació en un dels països africans amb majors conflictes latents.\nL’acte de lliurament de premis tindrà lloc el 25 de novembre de 2019 a les 18.30 h al Col·legi de Periodistes de Catalunya. El Memorial és convocat per Justícia i Pau, Cristianisme i Justícia, FundiPau, Mans Unides, Fundació Cultura de Pau, Facultat de Comunicació i Relacions Internacionals Blanquerna-URL, Lafede.cat, Catalunya Religió, el Col·legi de Periodistes de Catalunya i les revistes El Ciervo i Foc Nou. El premi es convoca amb el suport econòmic del Fons Català de Cooperació al Desenvolupament.\nMemorial Joan Gomis, Cultura i art, Comunicació


Reptes i camins de l'Església avui\nData: 24 / octubre / 2019\nAcaben avui les Jornades de Formació i Animació Pastoral a Vilafranca del Penedès\nDe dilluns 21 fins avui s’està celebrant la 25a edició d’aquests Jornades que, amb un format de xerrada i diàleg amb el ponent volen afavorir una formació per als agents de pastoral i els fidels en general sobre temes d’actualitat a l’Església.\nEnguany s’han triat alguns reptes i camins que recorre la comunitat cristiana. En una societat secularitzada com és la nostra, el diàleg entre creients i no creients és una realitat constant i inevitable. Sobre aquest tema va parlar el dilluns la Maria del Mar Galceran, que és pedagoga i coordinadora del projecte social “El lloc de la dona”, iniciativa de les germanes oblates al barri del Raval de Barcelona. Ella va posar de relleu algunes actituds que hem de tenir els creients per intentar dialogar amb els no creients i també va explicitar alguns àmbits o llocs comuns, com ara la bellesa, el sentit de la vida, l’amor, el patiment... que afavoreixen el diàleg a partir d’experiències comunes.\nTambé dimecres 23 va haver-hi una aproximació al món de la no creença des de la vessant filosòfica, a través de la ponència de Jordi Pigem, doctor en Filosofia, que es titulava “En què creuen els qui no creuen”. Pigem va voler transmetre que el paradigma de la ciència i la tècnica no pot arribar a explicar-ho tot i que en aquesta esquerda que necessàriament s’obre al misteri es pot obrir també una opció de diàleg entre qui no creu i qui creu.\nLa figura del papa Francesc continua essent un punt clau per als cristians avui dia i un referent mundial, més enllà dels creients. La Glòria Barrete, periodista de Sant Feliu de Llobregat, especialitzada en temes de religió, va exposar els diversos aspectes de renovació que està aportant el seu pontificat, posant especialment èmfasi en l’estimulació del laïcat vers una coresponsabilitat i participació cada cop majors.\nEn aquesta setmana s’ha conclòs a Roma el Sínode Panamazònic i podem dir que la sensibilitat ecològica i per la cura del nostre planeta també és fa present a les Jornades amb la ponència d’avui que tanca el cicle, sobre les parròquies eco-solidàries, amb l’exposició de Maria Assumpta Bargalló, representant de Justícia i Pau. Serà a les 21h, a la sala Mn. Vinyeta dels locals parroquials de Santa Maria de Vilafranca.


Erpsstadir Cottage Budardalur Islàndia - Ofertes d'hotels amb els MILLORS DESCOMPTES EN LÍNIA\nErpsstadir, Budardalur, Budardalur, Islàndia, 371 - Veure al mapa\nMés informació sobre Erpsstadir Cottage\nTant si es tracta d'un viatge de plaer com si és de negocis, Erpsstadir Cottage és una elecció d'allotjament magnífica quan visiten Budardalur. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Erpsstadir Cottage asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, cuina americana, nevera, forn microones per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com parc infantil, jardí. Erpsstadir Cottage és la vostra destinació si buscau allotjament de qualitat a Budardalur.


Garbolino Spin Max XH Beix comprar i ofertes a Waveinn\nGarbolino - Equip de pesca - Canyes\nDescripció Garbolino Spin Max XH\nStart / Cimbells\n2 brins iguals\nanells Bipattes (versió XH només)\nDisponible en una àmplia gamma de longituds i capacitats, aquestes sèries de varetes múltiples propòsit de llançament, tot en dues cadenes iguals, tenen un suport de rodet tubular ergonòmic, anells resistents trena i un mànec de suro. Les versions UL i L són totalment muntats en els anells de la pota de mico, la M i H amb un anell a partir bipatte i la XH enterament en anells bipatte.\nVols comprar Garbolino Spin Max XH? Estàs al lloc adequat! A la categoria de Canyes de la botiga de nàutica i pesca trobaràs una gran varietat i tots els models disponibles, sempre amb el millor preu. Aconsegueix els millors productes de nàutica i pesca i que s’adapten a les teves necessitats i exigències a waveinn. Estàs buscant un regal? Aleshores no et pots perdre les últimes ofertes de Equip de pesca.\nCaracterístiques Garbolino Spin Max XH\nTecnologias Garbolino Spin Max XH\nSostenibilitat Garbolino Spin Max XH\nGarbolino Leader RS\n$ 44.74 $34.49


Història | Es Liceu\nAl camí de Sa Cabana, al Pont d’Inca, trobem una de les vàries mostres de patrimoni fabril més destacades i singulars que caracteritzen aquesta zona de tradició industrial. Coneguda popularment com sa Fàbrica de Ses Llistes, aquesta construcció és un reflex d’aquell temps d’expansió industrial, quan eren nombroses les fàbriques de filats i teixits a diversos indrets de l’illa, resultat del triomf de la moderna indústria cotonera al segle XX.\nSa Fàbrica de Ses Llistes fou creada el 1923 amb el nom de “C’an Rul·lan” –Pedro Antonio Rullán S.– i posteriorment, amb el canvi de propietaris a l’any 1928, es canvià a “Compañía Algodonera Balear S.A.”. Finalment, però, va traspassar-se de nou sota el nom de “Tèxtil Mallorquina”. Es tracta d’una sucursal d’una fàbrica principal que estava a Sóller. Aquí trobaren les condicions idònies per al seu establiment, com fou la transportació dels productes mitjançant el tren –antigament dedicat exclusivament a vagons de mercaderies–, o la utilització del torrent Gros per a l’abocament de residus.\nEn aquesta fàbrica hi treballaven entre 150 i 180 persones, majoritàriament dones, on s’hi elaborava tot el procés: des del filat del cotó fins al seu teixit, tenyit o confecció de pecesde roba. Per aquest motiu, adossada a aquesta, la mateixa empresa va instal·lar, devers els primers anys del 1940, una fàbrica de filatures que s’encarregava de la transformació de la fibra en fil. La manufactura d’aquesta empresa funcionà fins el 1972 degut a una crisi promoguda per diversos factors: competència amb Catalunya, manca de modernització, manca d’adaptació a les noves matèries primeres com les fibres sintètiques, etc.\nL’any 1980, un grup de persones que volien muntar una cooperativa d’ensenyament, s’assabentaren que, el darrer propietari de la fàbrica, el Sr. Damià Mayol, estava disposat a dedicar les instal·lacions de la finca, per un ús únicament educatiu i cultural. Després de múltiples converses varen aconseguir firmar un contracte de lloguer, d’aquesta manera es va iniciar el projecte de l’escola Es Liceu. La vella fàbrica necessitava una reforma, el projecte de rehabilitació es va encomanar a l’arquitecte Sebastià Cruelles, projecte que va guanyar un premi de recuperació d’edificis. Més endavant el Sr. Damià Mayol els va fer una donació d’un 25% de l’esmentada finca.\nQuant al seu estil i tipologia, segons els arxius trobats a la fàbrica, aquesta construcció fou la primera fàbrica construïda a Mallorca amb disseny típicament industrial, ja que abans aquestes es realitzaven en edificis de tipologia tradicional. L’edificació és característica de les fàbriques de Catalunya i calca el model industrial anglès. Hi destaca l’entramat de ferro que sustenta l’edifici i que va permetre tenir una nau sense columnes centrals per una major optimització de l’espai o l’utilització de reblons en comptes de soldadura. A més, fou la primera edificació industrial a Mallorca que va emprar el ciment pòrtland. Aquest fet va suposar una complicació pels mestres d’obres d’aquella època que no sabien com aplicar la tècnica ni com emmagatzemar els sacs de formigó, ja que era un material que s’enduria molt aviat quan es banyava. El seu disseny va contemplar, també de manera pionera, la construcció d’habitatges adossats per les obreres i obrers de la fàbrica que disposaven d’un habitatge amb jardinet, seguint també el model anglosaxó. És l’única mostra que queda a Mallorca d’aquest tipus de construcció.\nPassat un temps, la cooperativa Es Liceu, va decidir negociar amb la família la compra de l’escola, l’empresa estava totalment consolidada i necessitava assegurar la seva continuïtat amb el temps. L’any 2000, després d’anys de negociacions, va ser quan es va fer efectiva la compra del 75% de la finca, entre la Sra Adela Oliver, vidua de Damià Mayol, i la Cooperativa Es Liceu; per la qual cosa es varen convertir amb els propietaris de la totalitat de l’esmentada finca.


Nova manifestació a Benicàssim per a impedir l'especulació urbanística a la Renegada - À Punt\nNova manifestació a Benicàssim per a impedir l'especulació urbanística a la Renegada\nEn finalitzar hi haurà activitats com xarrades, concurs de grafits, música i un concurs de dibuix.\nLa plataforma Salvem la Renegà ha convocat una nova manifestació aquest dissabte a Benicàssim amb la intenció d'impedir “l'especulació urbanística” al litoral d’Orpesa. En aquesta ocasió, la marxa, que té per lema “Cuidem el territori, salvem la Renegà”, parteix a les 17:00 hores de la torre Sant Vicent i finalitzarà a la torre Bellver per la via verda.\nA més, a l’arribada a les Platgetes tindran lloc altres activitats com xarrades, concurs de grafits, música i un concurs de dibuix.\nDes de la plataforma volen impedir la construcció d'un centre d'interpretació marí prop del paratge natural de la Renegada. Mentre que els promotors i l'ajuntament argumenten que la construcció s'està fent en sòl urbanitzable, els ecologistes demanen que es paralitze el projecte i es protegisca tota aquesta zona litoral.\nUnides Podem anima a participar en la manifestació\nUnides Podem Castelló ha animat la ciutadania a participar en la manifestació i ha destacat el treball de la mobilització ciutadana que s'ha generat en les últimes setmanes, així com el treball del moviment Salvem la Renegà.\nSegons la diputada autonòmica d’Unides Podem, Irene Gómez, la construcció del centre d'interpretació “posa en perill una de les principals riqueses mediambientals del litoral de Castelló”.\nIniciativa-Compromís exigeix transparència\nIniciativa-Compromís ha mostrat la seua “preocupació” per les transformacions en el territori d’Orpesa, que poden tindre un impacte “ambiental i visual considerable”. La formació ha exigit la “màxima transparència” en el projecte, i esperen que la construcció del centre ambiental “no siga l'excusa per a grans destrosses d'un entorn ambiental de gran valor”.


Cerca totes les ofertes d'hotels a San Juan de Duz Entrada:\nEl Foyu...Habitacions per nit per només89 EUR Més zones a Colunga\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de San Juan de Duz Restaurants i cafeteries\nSan Juan de Duz és la mescla perfecta de tranquilitat i oci a l'emocionant ciutat de Colunga. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. San Juan de Duz està agraciat amb envoltatns plens de vida, bons restaurants, zones de compra i increibles atraccions. Estalvii temps i diners fent la reserva amb Agoda.com, que us promet les millors opcions d'hotels a San Juan de Duz i molts més àrees a Colunga. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a San Juan de Duz.\nHotels destacats a San Juan de Duz, Colunga\nÀrea San Juan de Duz\nAl visitar Colunga, vosté es sentirà com a casa a El Foyu, què li ofereix un allotjament de...\nHotels a San Juan de Duz: El Foyu\nLlocs d'interès a San Juan de Duz: Bar Caleya


FCF | Disponibles els grups i subgrups de les categories estatals de futbol sala\nDisponibles els grups i subgrups de les categories estatals de futbol sala\nFS Notícies | 16/09/2020\nL’RFEF ha publicat la composició definitiva dels grups i subgrups de les categories nacionals de futbol sala adaptant i estructurant la competició en un format inèdit i excepcional.\nEls equips catalans d’àmbit nacional ja tenen definits els seus grups i subgrups. Un cop publicats les dates d’inici de les competicions, la Comissió Gestora de l’RFEF ha publicat els grups que formaran cada categoria del futbol sala estatal, tant masculí com femení. Com a novetat d’aquesta temporada i en un format excepcional, determinades categories s’han dividit en subgrups per tal de poder disputar tots els partits respectant, al mateix temps, les normes de seguretat per fer front a la Covid-19. La Primera Divisió nacional femenina de futbol sala, amb la presència catalana de l’AE Penya Esplugues, està formada per un grup únic de 18 equips amb un sistema d’anada i tornada en el qual, les quatre primeres classificades, disputaran el play-off pel títol a partit únic i a una seu única.\nPRIMERA DIVISIÓ NACIONAL FEMENINA DE FUTBOL SALA\nMàxima representació catalana a la Segona Divisió nacional femenina de futbol sala, amb la presència de 10 equips catalans. La competició està format per 4 grups, tots ells dividits en subgrups. Les catalanes es troben dins del grup 2, dividides en els següents subgrups:\nSEGONA DIVISIÓ NACIONAL FEMENINA DE FUTBOL SALA\nLa Primera Divisió nacional masculina de futbol sala està formada per un grup únic de 18 equips, amb la presència catalana del Barça i de l’Industrias Santa Coloma. Com a novetats d’aquesta temporada, descendeixen de categoria els tres últims classificats mentre que el quinzè classificat jugarà la Fase de Promoció.\nPRIMERA DIVISIÓ NACIONAL MASCULINA DE FUTBOL SALA\nEl Barça ‘B’ disputarà la Segona Divisió nacional de futbol sala, que es compon de 17 equips dividits en dos subgrups de 9 i 8 equips, respectivament. Els equips disputaran dues fases: la primera d’elles lluitaran per classificar-se pel play-off d’ascens i en l’altre, lluitaran per la salvació.\nSEGONA DIVISIÓ NACIONAL MASCULINA DE FUTBOL SALA\nSUBGRUP 1 SUBGRUP 2\nSEGONA DIVISIÓ B NACIONAL DE FUTBOL SALA\nSUBGRUP 3A SUBGRUP 3B\nMentre que a la Divisió d’Honor Juvenil masculina de futbol sala està formada per 8 grups, tots ells dividits en dos subgrups. Els equips catalans es troben enquadrats dins del grup 3, dividits en dos subgrups, en una competició en el qual es classificaran 16 equips per a participar en la fase prèvia de la Copa d’Espanya Juvenil de futbol sala, que hi accediran els 8 equips finalistes.\nL’RFEF publicarà en els pròxims dies els calendaris de les respectives categories per a poder engegar les competicions.


Blog de crítiques del Ningú no és perfecte: Your name\nPel·lícula que es va poder veure a Sitges l’octubre passat i que s’ha convertit en l’anime que més ha recaptat en tota la història, superant a El viatge de Chihiro que fins ostentava aquest rècord. El mèrit és encara més gran si tenim en compte que Your name s’allunya molt de les produccions de Ghibli.\nCuriosament, molts exhibidors no han confiat d’entrada en la pel·lícula, tot i venir recomanadíssima, l’èxit d’aquest cap de setmana els ha agafat per sorpresa. La ceguesa dels exhibidors i distribuïdors no és un cosa que ens vingui de nou, però no deixa d'indignar. En tot cas, donar les gràcies a Selecta Visión per portar aquesta obra mestra a les nostres pantalles, la qual ha tingut una excel·lent promoció en el Saló del Còmic, juntament amb els blockbusters de Hollywood més esperats de l’any. I sí, heu llegit bé, Your name és tota una obra mestra que val la pena no només veure una, si no diverses vegades en el cinema.\nLa història comença com la del típic intercanvi de personalitats com hem vist en pel·lícules com Viceversa. Taki és un jove universitari de Tòquio que desperta en el cos de Mitsuha, una estudiant de batxillerat que viu en un petit poble de muntanya, mentre que Mitsuha desperta en el cos de Taki. L’endemà tot torna a la normalitat, però periòdicament i per sorpresa els sus coses s’intercanvien, i un viu la vida de l’altra i al revés. La repetició de la situació farà que trobin la manera de comunicar-se a través de notes, i així podran saber què ha estat de la seva vida el dia de l’intercanvi. El vincle que s’estableix sense conèixer-se es convertirà en una cosa especial. Quan intentin trobar-se, es descobrirà un misteri fins aleshores desconegut.\nYour name és una meravella que dirigeix Makoto Shinkai, realitzador del que no ens sabíem res i d’una trajectòria prou extensa en el Japó. Caldrà recuperar les seves obres anteriors.\nLa pel·lícula combina magníficament la comèdia, el romanticisme i el melodrama. Ràpidament Mitsuha i Taki se’ns posen a la butxaca i ens fiquem a la seva pell en els moments més incòmodes i divertits que planteja la situació. Your name ens planteja una qüestió complicada de portar en pantalla, però de la qual se’n surt amb un resultat excel·lent, que és explicar-nos com dues persones, fetes l’una per l’altra, s’enamoren sense conèixer-se.\nL’atreviment més gran de la pel·lícula és que es crea un estil propi, sense renunciar a la identitat d’animació japonesa, crea una pel·lícula molt allunyada de Ghibli, el referent mundial en anime. En comú, poca cosa hi té a banda de l’animació tradicional en línia clara, certa fantasia i una perfecció tècnica. Aplaudim iniciatives com aquesta que intenten fer i explicar coses diferents que les del mestre Miyazaki.\nYour name val la pena per molt motius, però sobretot perquè aconsegueix que al sortir de la sala tinguem una sensació de felicitat que molt poques pel·lícules són capaces d’aconseguir, després de viure moments tristos i feliços amb els joves protagonistes.\nPublicat per Ignasi Arbat a 10:07


Transició VNG: moviment ciutadà que impulsa canvis socials a Vilanova i la Geltrú: de maig 2017\nVilanova acollirà el dijous 8 de juny el seminari de Territoris Socialment Sostenibles que organitza Respon.cat\nVilanova acollirà el 8 de juny el Seminari de Territoris Socialment Responsables que organitza l’associació empresarial Respon.cat. És una jornada que vol aconseguir que els municipis i comarques de Catalunya incorporin valors com l’ètica o la sostenibilitat. S’espera que un centenar d’assistents provinents d’administracions, empreses i organitzacions diverses debatin sobre aquest concepte i renovin el compromís que van signar ara fa 10 anys.\nRespon.cat és una associació empresarial que va néixer el 2014 amb la voluntat de ser el referent en desenvolupament de la responsabilitat social a Catalunya. Actualment compta amb una setantena d'empreses associades i promou accions per estendre la incorporació de les actituds socialment responsables en les empreses. L'organització del Seminari de Territoris Socialment Responsables a Vilanova i la Geltrú compta amb la col·laboració de l'Ajuntament de la ciutat, mitjançant els àmbits d'Empresa i RSC.\nEl president-coordinador de l'Associació ECOL3VNG, impulsora del Projecte Turuta, ha estat convidat a participar en la jornada, per explicar el funcionament del projecte i de la Turuta, entès com una eina al servei de l'economia social i solidària i amb la seva pràctica a l'increment d'una economia més néta que aporti nous valors als territoris on s'utilitza.\nMés informació sobre el Seminari (document ppt)\nUn Territori Socialment Responsable (TSR) és un territori (municipi, comarca o país) que té entre les seves prioritats apostar pel desenvolupament sostenible, afrontar proactivament els principals reptes econòmics, socials o ambientals sota el consens i l’alineació d’esforços i gestionar els propis actius alineant-los vers una visió sostenible del territori.\nUn Territori Socialment Responsable busca l'equilibri entre els aspectes econòmics, socials, ambientals i culturals locals, amb l'objectiu d'aconseguir una millor qualitat de vida per als seus habitants i la resta d'agents implicats, mitjançant un sistema de governança participativa. Les característiques del territori són una oportunitat única per avançar cap a un model de desenvolupament integrat, corresponsable i sostenible.\nEn un RSR s'intenta implicar a les administracions públiques, les empreses, les entitats no lucratives, els centres d'ensenyament i d'altres agents per tal de treballar tots plegats per aconseguir, de manera corresponsable, un territori més sostenible i socialment inclusiu. Tots els organismes i la ciutadania d'aquest territori (barri, ciutat o comarca) s'impliquen per tal de millorar el seu entorn social i ambiental, comprometent-se a treballar de manera conjunta i activa.\nMés informació a: Responsabilitatglobal.blogspot.com\nweb municipal Ajuntament de Vilanova i la Geltrú:\nEtiquetes de comentaris: 2017, acte públic, ECOL3VNG, economia social i solidària, moneda local, potencial local, projecte turuta, Territoris socialment responsables\nVilanova i la Geltrú, fundadora de la Xarxa de Municipis per l'Economia Social i Solidària\nVilanova i la Geltrú forma part dels 31 ajuntaments de Catalunya que el 17 de maig passat van crear la primera associació municipal per fomentar noves formes de produir i consumir democràtiques, solidàries i sostenibles, amb l'objectiu de fer una transició cap a un model econòmic més resistent als efectes de les grans crisis econòmiques.\nBarcelona va acollir l'acte formal de constitució de l'Associació Xarxa de Municipis per l'Economia Social i Solidària (XMESS), amb l'adhesió formal de 31 pobles i ciutats que representen el 44% de la població de Catalunya. El regidor d'Urbanisme, Habitatge i Medi Ambient, Gerard Llobet, va ser-hi present.\nL'objectiu d'aquesta aliança municipal és impulsar un model socioeconòmic alternatiu transformador que contribueixi a la reducció de les desigualtats socials i territorials i a promoure una economia al servei de les persones i de la justícia social\nL'Ajuntament de Vilanova i la Geltrú fa temps que ha anat desenvolupant algunes iniciatives vinculades a l'Economia Social i solidària, i arran de l'aprovació per Ple el mes de setembre de 2016 del manifest per a la creació de la XMESS es va constituir un grup de treball interdepartamental que va elaborar un PLA D'ACCIÓ 2017 DE L'ECONOMIA SOCIAL I SOLIDÀRIA A VILANOVA I LA GELTRÚ que es va presentar en el marc del Fòrum de treball d'entitats i col·lectius per l'Economia Social que es va celebrar recentment a la nostra ciutat (vegeu notícia aquí)\nL'objectiu fundacional de la XMESS és promoure, reforçar i consolidar l'economia social i solidària, fixar objectius i estratègies comunes i fomentar la cooperació i l'acció conjunta dels diferents municipis alhora d'impulsar polítiques públiques.\nEs tracta, doncs, d'intensificar una estratègia territorial compartida, per fer de l'Economia Cooperativa, Social, Solidària (ESS) un dels instruments principals de superació de les actuals desigualtats socials, de generació d'ocupació de qualitat i, en definitiva, d'impuls d'un nou model socioeconòmic més democràtic, just i sostenible.\nLa primera aliança municipal per impulsar i compartir experiències d'ESS treballarà per fomentar noves formes de produir i consumir democràtiques, solidàries i sostenibles, orientades a l'eficiència i amb un alt retorn social, amb l'objectiu de fer una transició cap a un model econòmic més participatiu i més resistent als efectes de les grans crisis econòmiques.\nEs pretén explorar un nou model de desenvolupament territorial que mobilitzi millor els recursos del territori i prioritzi les dimensions socials, ambientals i humanes de l'economia a fi de resoldre més eficaçment les necessitats de la ciutadania.\nEls ajuntaments que van participar a l'acte fundacional de la XMESS són: Arbúcies, Argentona, Artés, Badalona, Barcelona, Cabrils, Cardedeu, Castellar del Vallès, Celrà, Cerdanyola del Vallès, Cornellà de Llobregat, El Prat de Llobregat, Girona, Manlleu, Mataró, Mieres, Montornès del Vallès, Navàs, Palafrugell, Ripollet, Sabadell, Salt, Sant Adrià de Besòs, Sant Boi del Llobregat, Santa Coloma de Gramenet, Santa Margarida i els Monjos, Santa Perpètua de Mogoda, Terrassa, Vilafranca del Penedès, Vilanova i la Geltrú i Vilassar de Dalt. D'altres ajuntaments preveuen associar-se al llarg de les properes setmanes i mesos.\nEl Pla de Treball 2017-2019 que s'ha marcat la XMESS té tres línies estratègiques d'actuació: ajudar a enfortir l'economia social i solidària a cada municipi, incidir i relacionar-se amb altres actors, i visibilitzar la Xarxa i les iniciatives relacionades amb l'àmbit per part dels seus membres.\nEtiquetes de comentaris: 2017, economia social i solidària\nÈxit del Mercat Noucentista de la plaça de les Cols. Les verdures km 0, les protagonistes\nFoto: facebook Eva Bolaño\nLa plaça de les Cols de Vilanova i la Geltrú va acollir el diumenge 21 de maig, una nova edició del Mercat Noucentista. Es tracta de la principal acció de la Festa de Sant Isidre que organitza l'Associació de Festes de Sant Isidre de Vilanova i la Geltrú, amb el suport de l'Ajuntament de la ciutat.\nEl Mercat Noucentista de Vilanova i la Geltrú es caracteritza sobretot perquè es poden adquirir verdures de temporada, hortalisses, ous i flors a preus molt econòmics. Com ja es tradicional, per poder adquirir-les, va caler bescanviar euros per bitllets antics de pesseta que facilitava la mateixa organització.\nLes existències de verdures i hortalisses de temporada es van pràcticament exhaurir en poc més de dues hores. Cal afegir que a aquesta edició també va participar Temps de Vi que, a més de presentar el nou cartell i donar informació de la fira, va oferir a tots els assistents la possibilitat de beure vi, de la D.O. Catalunya, en porró.També va participar al Mercat Noucentista el productor local de cervesa Artesana, el productor turutaire, La Font del Diable, i el distribuïdor local de vins i caves Catalans 12D.O.'s que va anunciar que en breu obria botiga a la plaça de les Casernes.\nFoto: facebook Quima Albalate, feta pel seu fill Pau\nTambé hi participaren les parades del mercat del centre de Formatges francesos artesans El Chalet, i la Cansaladeria Martínez. A tot això cal sumar que els establiments socis de l'Associació Plaça de les Cols, van a oferir el Vermut Noucentista amb motiu de la celebració del Mercat.\nLes diferents activitat previstes van comptar amb la presència d'un gran nombre de públic, ja fos a l'hora del conte, a l'esmorzar noucentista, o a la rifa. L'alcaldessa de la ciutat, Neus Lloveras, i el regidor de Promoció Econòmica, Nova Governança i Comunicació, Juan Luís Ruiz, no es van voler perdre aquest esdeveniment i van participar de totes les activitats programades.\nPodeu consultar un ampli àlbum de fotografies de l'esdeveniment clicant AQUÍ\nFont: www.vilanova.cat i www.eixdiari.cat\nEtiquetes de comentaris: 2017, acte públic, agricultura ecològica, mercats i fires d'intercanvi\nEtiquetes de comentaris: 2017, acte públic, ECOL3VNG, moneda local, projecte turuta\nEtiquetes de comentaris: 2017, acte públic, descobrint l'entorn, espais vius, Projecte Camí de Sant Gervasi


Mafalda, La Fúmiga, Maldats i Dj Macondo estrenen dissabte la nova ubicació del primer GanxoRock gratuït - VilaWeb\nMafalda, La Fúmiga, Maldats i Dj Macondo estrenen dissabte la nova ubicació del primer GanxoRock gratuït\nDe vesprada es projectarà el documentari 'Las que faltaban' sobre el paper 'invisible' de la dona en l'escena musical\nAquest dissabte sonaran a Benigànim les músiques de Mafalda, La Fúmiga, Maldats i Dj Macondo en la sisena edició del GanxoRock, el festival de la Vall d’Albaida organitzat pel col·lectiu cultural el Ganxo.\nEnguany, la cita es presenta amb dues novetats molt importants. D’una banda, els concerts canvien d’ubicació i es faran al parc de la Beata Agnés; a més, l’accés a les actuacions serà gratuïta per a tot el públic.\nEls concerts començaran a les 22.30, però les activitats relacionades amb el Ganxo Rock s’iniciaran a les 20.00, amb la projecció al saló de plens de l’Ajuntament del documentari Las que faltaban, un film sobre la presència i invisibilitat de la dona en l’escena musical.\nEls organitzadors han posat en marxa un sorteig de samarretes i discos dels grups que tocaran al GanxoRock, les condicions de participació del qual es troben publicades el facebook del festival.


Moritz Neumüller (nascut a Linz, Àustria, el 1972) és comissari independent amb base a Barcelona. Treballa sobretot el mitjà fotogràfic i l’art digital, per biennals, festivals i museus internacionals. Compta amb una àmplia experiència com a docent i com a comissari amb autors i autores de reconegut prestigi.\nPresenta a Tanit Plana amb una intervenció basada en la seva exposició Es lo que es, a la Sala Canal d’Isabel II a Madrid. S’ha fet una edició especial del catàleg per a Art Photo Bcn que estarà a la venda i un pòster en edició limitada de 100 exemplars, signats per l’artista i el comissari.\nÉs una fotògrafa catalana, llicenciada en comunicació audiovisual per la Universitat Pompeu Fabra (Barcelona).\nFotografiar és pensar. La fotografia és la seva forma de negociar amb la realitat, posar llum sobre allò que no comprèn. Treballa en projectes fotogràfics basats en la investigació artística i en Art Photo Bcn presenta una selecció de la seva mostra antològica sota el títol Es lo que es.


COM INVERTIR DURANT LA PANDÈMIA COVID-19, SEGONS WARREN BUFFETT - ENTRETENIMENT\nCOVID-19 ha causat interrupcions i incerteses a tot el món i no només en termes de salut pública. Si darrerament heu llegit titulars financers o us heu atrevit a fer una ullada al vostre 401 (k), heu vist que el mercat de valors va tenir un gran descens al març, amb índexs importants com la publicació de Dow Jones i S&P 500 pèrdues de dos dígits . Des d’aleshores, el mercat s’ha augmentat una mica, però si ara us preocupa invertir, no esteu sols. Afortunadament, Warren Buffett té alguns consells savis per fer-vos arribar a vosaltres i a la vostra cartera en aquests temps convulsos.\nEn la seva publicació anual entrevista amb CNBC el febrer i el més recent reunió anual per a la seva empresa Berkshire Hathaway (celebrada pràcticament per primera vegada), l’Oracle d’Omaha va dispensar una saviesa d’inversió sòlida que pot ajudar qualsevol persona a prendre decisions intel·ligents amb els seus diners. Aquests són alguns dels aspectes més destacats.\nEls entrenaments a casa inspirats en COVID-19 podrien delmar la indústria del gimnàs\nWarren Buffett, president i conseller delegat de Berkshire Hathaway. Kent Sievers / Shutterstock\nNo us estresseu pels titulars de les notícies\nTot i que una pandèmia mundial és un negoci seriós, és important no deixar que les notícies del dia a dia pesin massa sobre les vostres pràctiques d’inversió, diu Buffett. Això es deu al fet que el mercat és imprevisible i no sempre reacciona als esdeveniments actuals de maneres evidents o fàcilment rastrejables.\nSegur que no es pot predir el mercat llegint el diari, va dir CNBC a principis d’aquest any. Ara el coronavirus és al davant i al centre. Una altra cosa serà la protagonista i d’aquí a sis mesos.\nPenseu a llarg termini\nQuan invertiu en accions, no ho penseu només en comprar les accions, sinó en comprar un negoci que espereu créixer durant la propera dècada o més. Prendre una vista llarga us pot ajudar a preocupar-vos menys per les fluctuacions del dia a dia, i és un camí molt millor cap a l’acumulació de riquesa.\nLa gent estaria millor si digués 'he comprat un negoci avui' i no pas 'he comprat una acció avui' perquè això dóna una perspectiva diferent sobre això, va dir Buffett.\nCentreu-vos en el valor\nAmb canvis tan grans que es produeixen en aquest moment, pot ser temptador intentar cronometrar el mercat i guanyar ràpidament. Però a la llarga (i fins i tot a curt termini), aquesta estratègia tornarà a mossegar-vos. Això es deu al fet que fins i tot als analistes amb més experiència els costa fer prediccions exactes.\nEn canvi, Buffett insta la gent a centrar-se menys en el preu de les accions i més en el valor global d’una empresa. Fer una ullada al balanç d’una empresa, tenint en compte el seu creixement passat i avaluar el seu potencial de creixement futur, us ajudarà a obtenir una imatge més exacta de si val la pena comprar una acció.\nNo crec que ningú sàpiga què farà el mercat, va dir Buffett a CNBC. Crec que sabeu si feu una compra intel·ligent a un preu determinat.\nTrieu Accions sobre bons\nAquests grans canvis en el mercat us poden fer pensar que triar opcions d’inversió més conservadores, com ara els bons, pot ser un millor pas que abocar els vostres diners a les accions. No necessàriament, segons Buffett. Això es deu al fet que les accions tenen molt més potencial de creixement de guanys, cosa que significa que és probable que obtingueu millors rendiments.\nLes accions són molt millors que els bons a 30 anys, va dir a CNBC. Això és clar.\nels nois s’afaiten les cames\nEl banquer d’inversions que es va convertir en el nou rei de les males herbes\nPenseu en un fons d’índex\nNo us enganyeu intentant triar les accions adequades ni gestioneu-les al dia a dia. A la reunió anual de Berkshire Hathaway, Buffett va aconsellar aparcar els vostres diners en un fons índex , que pretén reflectir el rendiment d’un dels índexs del mercat financer. Podeu obtenir bons rendiments apostant que el mercat global millorarà a llarg termini i que els fons d’índex siguin una bona manera de fer-ho.\nCrec que la gent està molt millor comprant una secció transversal d’Amèrica i només se n’oblida, va dir.\nNo esteu segur de quin fons escolliu? Buffett va dir que la compra d’accions d’un fons índex S&P 500 és la millor manera d’anar per a la majoria de la gent.\nNo utilitzeu els diners prestats per invertir\nTot i que Buffett té molta confiança en invertir com a estratègia per generar riquesa, és arriscat comprar accions amb diners manllevats, sobretot amb tota la volatilitat deguda a COVID-19.\nQuan passa alguna cosa com l’actual pandèmia, és difícil tenir-ho en compte, ell dit a la reunió anual. És per això que mai no voleu utilitzar diners manllevats, almenys al meu entendre, en inversions.\nLa guia definitiva per ser més productiu\nOmet les criptomonedes\nBuffett no és tímid amb això: les criptomonedes bàsicament no tenen valor i no produeixen res, va dir CNBC . El que espereu és que vingui algú que us pagui més diners més endavant.\nSegons la seva opinió, és millor que invertiu en accions, perquè d’aquesta manera destineu els vostres diners a empreses reals que produeixen béns i serveis, (amb sort) obteniu beneficis i creeu valor per als accionistes.\nAposta per Amèrica\nAquest ha estat el refrany de Buffett durant anys i ni tan sols una pandèmia li ha sacsejat la confiança. Comprar accions d’empreses americanes i mantenir-les durant anys segueix sent una bona manera de construir un ou de niu, passant per bons i dolents moments.\nEn general, crec que els Estats Units ho faran molt bé, va dir en la seva entrevista de CNBC. Des de 1776.\nCom fer-se ric, segons un superinversor de Wall Street\ncom cremar les manetes de l’amor\ndiferents tipus de dejuni intermitent


Pastís d'Aniversari. Hape - Stoksdidactic\nCaracterístiques de Pastís d'Aniversari\nPastís d'Aniversari de joguina i fet de fusta. El pastís té 2 gustos diferents que podràs alternar: maduixa i xocolata. Està dividit en 4 peces (que s'uneixen amb velcro) que podràs separar per servir als convidats a l'aniversari. Cada tros té una espelma, un tros de kiwi i un tros de maduixa. Al centre del pastís hi ha un trocet de "xocolata" que felicita a la persona que fa anys: "Happy Birthday!". Inclou un plat i una espàtula per servir.\nOpinions de Pastís d'Aniversari


“L'últim noucentista”, article de Natàlia Borbonès a El Punt Avui, 17 de setembre de 2011. - Opinions - En Veu Alta\nEl Punt Avui, 17/09/11, Natàlia Borbonès.\nDe formació autodidacta, va ser mestre de tota una generació d'erudits.\nRamon Amigó al Centre de Lectura de Reus (foto: José C. León)\nL'escriptor i toponomista Ramon Amigó va morir ahir als 86 anys en no superar la intervenció quirúrgica a què va ser sotmès dimecres passat. Amigó, nascut a Reus l'any 1925, va ser deixeble i col·laborador de Joan Coromines i l'artífex que el Camp de Tarragona sigui actualment la zona de Catalunya on s'han elaborat més estudis sobre els noms de lloc i de persona.\nCreu de Sant Jordi, medalla d'or de la ciutat de Reus i soci d'honor del Centre de Lectura de Reus, entitat que va presidir de 1973 a 1975, Ramon Amigó era membre de la Secció Filològica de l'Institut d'Estudis Catalans (IEC) i vicepresident de la Societat Onomàstica de Catalunya. El director de l'oficina d'onomàstica de l'IEC, Josep Moran, va destacar ahir la gran feina que l'estudiós reusenc va fer en els camps de la lingüística i, sobretot, en l'estudi dels noms de persona i de lloc: “Va ser el mestre de tota una generació d'erudits en onomàstica del Camp de Tarragona. Va destacar per la seva rigorositat en el treball i la seva generositat.” Moran es va mostrar sorprès per la sobtada mort d'Amigó: “Divendres passat, el Congrés Internacional de Ciències Onomàstiques que es va celebrar a Barcelona li va retre un homenatge. Ell va ser-hi present i res ens va fer pensar en un desenllaç tan ràpid.”\nLa mateix sorpresa que ahir va causar a Reus, la seva ciutat, on Amigó, de formació autodidacta, era una personalitat cultural de referència i exemple de treball rigorós, constant i auster de lluita per la supervivència de la llengua. Va ser professor i corrector de català, activista de la vida associativa (en concret de l'excursionisme, on va seguir l'empremta de Joaquim Santasusagna i Josep Iglésies, membres destacats del noucentisme reusenc) i editor de treballs d'altres a través de l'Associació d'Estudis Reusencs. La seva àmplia bibliografia no inclou només els estudis d'onomàstica de poblacions com ara Reus, la Mussara, Constantí, Castellvell del Camp, Almoster, Vila-seca, Prades, Vilallonga de Ter i Cornudella, sinó també guies excursionistes i assajos de temàtica diversa. L’últim llibre que va publicar, l'abril d'enguany, va ser Onomàstica i llenguatge. De cap a cap del país (Rafael Dalmau, Editor).\nDes de la seva casa del carrer de la Vicaria de Reus, Ramon Amigó va exercir al llarg dels anys un mestratge generós de generacions d'estudiosos, literats i historiadors no tan sols de les comarques de Tarragona, sinó de tots els Països Catalans. “Ramon Amigó constitueix un exemple perfecte d'un fenomen que no ha estat estrany en la nostra cultura: l'aparició d'estudiosos que, en l'àrea de la llengua i la filologia catalanes, han generat coneixement científic fora de l'àmbit estrictament universitari”, va escriure Jordi Ginebra, catedràtic de la Universitat Rovira i Virgili, en el pròleg d'Onomàstica i llenguatge. De cap a cap del país.\n18/9/2011 a les 23:35h,


L'Audiència de Lleida condemna a 7 anys de presó l'acusat de violar i agredir la seva dona reiteradament durant 2 anys\nTambé li imposa una indemnització de 6.000 euros i la prohibició d'aproximar-se o comunicar-se amb la seva exparella durant més de 13 anys\nL'acusat va assegurar durant el judici que les relacions sexuals van ser consentides i va negar haver agredit la dona amb un ganivet i haver-la amenaçat de mort\nACN Lleida 09/02/2011 12:10\n651x366 L'acusat durant el judici celebrat el 19 de gener a l'Audiència de Lleida. / Segura, Roger / Arxiu. L'acusat durant el judici celebrat el 19 de gener a l'Audiència de Lleida. / Segura, Roger / Arxiu.\nL'Audiència de Lleida ha condemnat l'home acusat de violar i agredir la seva dona en múltiples ocasions durant el 2009 i el 2010 a 7 anys i 9 mesos de presó per agressió sexual, maltractament i amenaces. També li imposa una indemnització de 6.000 euros i la prohibició d'aproximar-se o comunicar-se amb la seva exparella durant més de 13 anys. L'home, de 32 anys i origen romanès, va negar els fets durant el judici que es va celebrar el 19 de gener i va assegurar que les relacions sexuals eren consentides. La víctima, en canvi, va explicar que el seu marit la va agredir i violar. Tant fiscalia com acusació particular demanaven per a l'acusat 24 anys i mig de presó i la defensa, sis mesos per maltractaments.\nL'Audiència de Lleida ha condemnat l'acusat a 6 anys i 3 mesos de presó pels delictes d'agressió sexual, a 9 mesos i un dia de presó per maltractament i a 9 mesos i un dia més per amenaces. En total, l'home haurà d'estar 7 anys, 9 mesos i 2 dies entre reixes per violar i agredir reiteradament la seva dona durant els anys 2009 i 2010. L'acusat, a més, no es podrà apropar a menys de 100 metres a la seva ja exdona ni podrà comunicar-se amb ella durant més de 13 anys.\nL'acusat va assegurar durant el judici que les relacions sexuals van ser consentides i va negar haver agredit la dona amb un ganivet i haver-la amenaçat de mort. La víctima, en canvi, va dir que el seu marit la va obligar a mantenir relacions sexuals en dues ocasions malgrat que ella s'hi oposava. La parella convivia des de feia dotze anys i tenien una filla de nou anys d'edat.\nEn concret, es jutjava l'home per haver obligat la seva dona a tenir relacions sexuals el 8 de març del 2009, malgrat que ella s'hi havia negat i plorava, i de repetir l'agressió el 24 de febrer del 2010 al bany del domicili familiar on vivien, també sense el seu consentiment. A més, se l'acusava d'haver-la agafat fortament pel coll durant una discussió el 5 de març del 2010 i d'amenaçar-la de mort amb un ganivet el 6 de març del 2010.


Lubrificants de qualitat per la industria\nBrugarolas està composta per professionals conscients que l'única via per créixer és un treball de rigor i precisió.\nEl nostre afany és oferir un servei acurat. Per això, Brugarolas està dotada de la tecnologia capdavantera que ens permet respondre de forma adequada i satisfactòria a qualsevol plantejament del mercat, inclosos els més exigents.\nNo obstant això, els mitjans de recerca o producció més avançats i els sistemes informàtics més sofisticats, no resulten efectius si no té darrere l’esforç del millor equip humà, l’autèntic motor de la nostra societat.\nEls diferents departaments de Brugarolas estan composts per professionals dinàmics, conscients que l’única via per complir les rigoroses normes de qualitat europees i mundials és un treball de rigor i precisió.\nAquest procés de millora continuada s’ha completat amb la implantació d’un sistema de Qualitat Total en tots els departaments, que ens ha permès aconseguir la certificació ISO que avala que la qualitat és part intrínseca de la filosofia empresarial de Brugarolas.